Versindaba » Blog Archive » Marcelle Olivier. So stil soos die graf: Die Poetry Society, die vreemde bedankings, en die rooi kruiwa vol name
Monday, July 4th, 2011 | Buiteblik.
5 Kommentare op “Marcelle Olivier. So stil soos die graf: Die Poetry Society, die vreemde bedankings, en die rooi kruiwa vol name”
‘n Nuwe webwerf met details en links oor die Poetry Society debakel het sopas verskyn, vir diegene wat belangstel: http://thepoetrysocietyuk.wordpress.com/
Wat ‘n gedoente, Marcelle! Uiters insiggewend. Poetrygate, nogal net mooi toe die Britte begin gewoond raak aan hul poësiestrukture wat soos ‘n gladgeoliede masjien loop na die gemors met die Oxford Professor of Poetry …
Hou ons asseblief op hoogte? Veral as dit lyk asof dit beleidskwessies (en nie persoonlikhede) is wat tot die breekspul aanleiding gegee het.
Terloops, in Nederland staan die vlamme dakhoog oor die staatsbesnoeiing aan kultuur-subsidies. Speel dit ook in Engeland ‘n rol? Maw, sit die Poetry Society meteens met ‘n verkleinde staatstoelae?
Fassinerende storie, dié. Dankie daarvoor.
Geluk ook met jou prominente vermelding op die nuwe webtuiste! 🙂
Dankie-dankie, Ivan. Is inderdaad ‘n drama. Die kruiwa vol briewe is Dinsdag afgelewer, en die Poetry Society het William Carlos Williams-pruime aangebied…
‘I am sad to see the hard work of the Poetry Society to honour its national mission suddenly put at risk; the secrecy which surrounds the unexplained changes at the top needs to be set aside so that Society members and the funding bodies can see what has happened and why, and the Society, answerable again to its constituents, return to the apparently successful route it was on.’ – Michael Schmidt.
Die mees onlangste nuus is dat nog ‘n raadslid, Robyn Bolam, hierdie week bedank het. Die Poetry Society weier steeds om die details van die rekwisisie te erken – daar is geen nuwe informasie ten opsigte van die redes vir bedankings óf die reël van ‘n EGM in hulle korrespondensie met lede nie. Kate Clanchy het die ondertekenaars laat weet dat sy pro bono regsadvies kry, aangesien die standpunt van die Poetry Society tans onkonstitusioneel is.
Martin Alexander, poësieredakteur by die Asia Literary Review, se nuwe webwerf hou ‘n ogie op verwikkelinge; daar kan jy ook kommentare deur bekendes en onbekendes lees (‘I am just an ordinary member, living in rural Bedfordshire, no contacts amongst the great or good … not part of any faction or clique, who has viewed the growing crises at the Society with concern’ – Victoria Cichy). Carol Ann Duffy en Gillian Clark verklaar: ‘Poetry is truth. In poetry’s name, and on behalf of all poets, we urge the Poetry Society to meet its members’ request for the truth, so that together we can shape our Society’s future, and make it fit for the art whose name it carries.’
En ja – die subsidies speel natuurlik ‘n groot rol. In Maartmaand het die Arts Council England bekend gemaak wie geld kry en wie nie; hulle algehele befondsing is ook, soos in Nederland, gesnoei. Daar was groot verloorders maar die Poetry Society was gelukkig, en hulle kietieboks het tot £360,000 gegroei. Die algemene gevoel is juis dat hierdie hele affêre begin het as gevolg van onenigheid oor die gebruik van die Poetry Society se toelae…
Geluk: Versindaba bly ‘n heerlike aktuele webwerf. Ook tov die internasionale vers. Uitleg, alles puik.
Ian, baie dankie vir jou kompliment! Sulke waardering stel ons hoog op prys – want dit motiveer ons om voort te bou aan hierdie webblad vir die digkuns. Hoewel ons gereelde bloggers het wat hulle informatiewe skryfsels soos pêrels hier rondstrooi, verwelkom ons ook enige ander gepubliseerde digters wat ‘n bydrae wil maak.
Geniet die leesure hier – ek self het sommer al baie geleer!